open-index/open-wikipedia-markdown huggingface dataset:
Sinan Shahinian

**Sinan Shahinian** (født 1987) er en norsk tidligere krigsjournalist. Han jobbet med utenriksnyheter og spesialisererte seg innen politikk, terrorisme og kulturelle forskjeller i perioden 2012 - 2018. Shahinian jobber i dag med merkevarebygging og reklame. 

Shahinian har erfaring fra flere norske redaksjoner, men har siden 2014 jobbet som frilansjournalist. Han har sin utdannelse i journalistikk fra Høyskolen Kristiania.

Siden 2012 har Shahinian jobbet i blant annet Iran, Irak, Tyrkia og Libanon.  

I 2016 mottok han pris sammen med *[[Vi Menn]]* for «beste feature» nominert av Mediebedriftene.

## Referanser


## Eksterne lenker
* sinajahan.blogg.no/
Stasjonsmester

En **stasjonsmester** er en tjenestemann med ansvar for en jernbanestasjon.

En stasjonsmester var sjef over en jernbanestasjon (av 1. til 4. klasse) og var dermed ansvarlig for å delegere oppgavene mellom stasjonens ansatte og formidle informasjon og ordre ira trafikkdirektøren.

I normal språkbruk anvendes stasjonsmester om stillingen togekspeditør (forkortet TXP), selv om det hørte til unntakene at den tjenestegjørende togekspeditøren faktisk hadde den høye graden stasjonsmester ettersom denne kunne delegere stillingen togekspeditør til en betjent av lavere grad.

Yrkestitelen stasjonsmester forsvant rundt 1980. Etter dette ble lederen ved en jernbanestasjon benevnt avdelingsleder.

## Referanser


## Eksterne lenker
*
Østersjøen (innsjø)

**Østersjøen** er en innsjø i Åmot kommune i Innlandet. Sjøen ligger mellom Oksåsen og Gardsjøåsen øst for Rena i Østerdalen.

Sjøen har beskjedent nedbørfelt. Utløpet er i nord gjennom Gjeså til Julussa ved Snippen, like før samløpet med Rena. 

## Referanser




## Eksterne lenker
* Østersjørunden 23 km , Sykkelruter Åmot, Elverum, Solør
Jonas Angell

**Jonas Angell** (født 8. mai 1825 i Strinda, død 30. juni 1894 i Stjørdal) var distriktslege i Fosen og Stjørdalen og ordfører i Ørland 1866–69. 

Faren Henrik August Angell var sogneprest og ordfører i Strinda. Jonas Angell ble cand.med. i 1851, og hadde ulike stillinger, blant annet ved Nordre Trondhjems Amts Sygehus og som militærlege under Kautokeino-opprøret, før han i 1855 åpnet privat praksis i Stjørdal. Fra 1859 til 1873 var han distriktslege i Fosen med base i Ørland, og fra 1873 til sin død var han distriktslege i Stjørdalen. Mens han bodde i Ørland satt han 8 år i kommunestyret; 4 av dem som ordfører.

## Referanser
BLNO (andre betydninger)

**BLNO** (**B**asket**L**igaen **NO**rge) kan vise til:
* Eliteserien i basketball for kvinner
* Eliteserien i basketball for menn
FBW 71UH Hochlenker

**FBW B 71UH Hochlenker** som var bygget i årene 1959-1962 av den sveitsiske bussprodusenten Franz Brozincevic Wetzikon (FBW) med karosseri, var et engangsforsøk hvor sjåførplassen løftes 1,5 meter over passasjergulvet for bedre utsikt under kjøring og større plassutnyttelse. Sjåføren kunne sitte oppe i et panoramaliknende «tårn», dermed fikk bussmodellen betegnelsen *Hochlenker* og kallenavnet «Giraff» (Sjiraff). Bare 12 busser var bygget og levert til Seebach for bybusstrafikk.

## Hochlenker
Bussmodellen som ble satt i produksjon i 1959 da en serie på 12 buss var bestilt, skilte seg lite fra samtidige bybusser utover den spesielle innredningen i frontpartiet, og var spartansk utstyrt for sin tid ettersom formålet var som kapable bybusser ment for store passasjermengder med en kapasitet på 112 passasjerer. Tüscher som bygget karosseriet for bussmodellen, satt på et dørarrangement på 1-2-2 ved å ha dobbeltdør bak og enkeltdør foran inn til fronten. 

Produksjonen ble stoppet i 1962 da det ikke kom interesse fra andre bussoperatørene som mente den store høyden kunne være problematisk i bygater hvor det også ferdes trolleybusser med kontaktledningene som kunne være ned på 3,5 meter høyde i tunneler. Dessuten hadde det vist seg at fordelen med å flytte sjåføren opp ikke var så fordelaktig som håpet på forveien. Men for guttebarna som reiste med bussen var det en opplevelse i seg selv å komme opp og observerte sjåføren og omgivelsene. Bussene fortsatte som en del av bussflåten for VBZ fram til slutten på 1970-tallet, da de ble utrangert etter nesten 20 år.

## Produksjon
12 buss var bygget i 1959 til 1962.

## Referanser
 

## Eksterne lenker
* Omnibisarchiv FBW B71 UH 239 - Hochlenker 
* VBZ Hochlenkerbus FBW B 71 UH 239
* Bildegalleri Hiveminer Hochlenker
Ringerike Grand Prix 2018

**Ringerike Grand Prix 2018** var den 43. utgaven av Ringerike Grand Prix og ble arrangert 6. mai 2018 av Ringerike Sykkelklubb. Rittet var klassifisert som kategori 1.2 av Det internasjonale sykkelforbundet (UCI).

## Lagene

## Resultater
Av 159 påmeldte ryttere var det 157 som startet og 70 som fullførte.

I juniorrittet var det 61 påmeldte, 53 som startet og 39 som fullførte.

## Se også
* Sundvolden Grand Prix 2018

## Referanser




## Eksterne lenker
* 
* Offisielle tidtakerresultater – VotreCourse
Gloppestad

**Gloppestad** er en gård i Gloppen kommune. Navnet kommer trolig fra beliggenheten; stedet ved Gloppefjorden. Gården ligger på nordøstsiden av Gloppefjorden omtrent 3 kilometer fra Sandane. Gården Hauge grenser mot øst og Vereide ligger mot vest.

## Kjente personer fra Gloppestad
Personer med etternavnet Gloppestad har gjerne sitt opphav fra denne gården. 
* Alf Gloppestad (1887-1977), bankdirektør og ordfører i Gloppen kommune
* Oddvar Gloppestad (1922-2001), redaktør for avisa Firdanytt 
* Ola Rolf Gloppestad (1946-2007), redaktør for Firda Tidend
* Leidulf Gloppestad (f. 1976), bonde, ordfører i Gloppen kommune
* Aadne Gloppestad (f. 1976), redaktør for Firda Tidend

## Referanser
Bahar Pars

**Bahar Pars** (persisk: بهار پارس) er en iransk-svensk skuespiller og regissør.

## Biografi

### Tidlig liv
Bahar ble født i Shiraz i Iran, og kom til Trelleborg i Sverige i 1989 med sin familie etter krigen mellom Iran og Irak. Mellom 2003 og 2007 studerte hun til skuespiller på Teaterhögskolan i Stockholm (i dag Stockholms dramatiska högskola).

### Karriere
Pars har hatt flere teaterroller og også spilt i flere filmer. Hun fikk sin filmdebut i 2006 med filmen *När mörkret fallet*. I 2008 fremførte hun rollen som Nina i *Farnaz Arbabis Måsen* på Backateatern. På Uppsala stadsteater spilte Pars tittelrollen i *[[Anna Karenina]]* i 2010, og teaterversjonen av *Låt den rätta komma in* i 2011, og *[[Hedda Gabler]]* i 2013.

## Referanser


## Eksterne lenker
* 
*
Trekorsene

***Trekorsene*** (originaltittel: *Les Croix de bois*) er en fransk krigsdrama fra 1932, regissert av Raymond Bernard etter en roman av Roland Dorgelès.

## Handling
Demachy er en patriotisk ung student som verver seg til det franske militæret i 1914, kort tid etter utbruddet av første verdenskrig.

Men Demachy og hans med-soldater opplever snart den grufulle, endeløse skyttergravskrigen i distriktet Champagne-Ardenne, hvor flere og flere kors må settes opp for alle soldatene som omkommer i konflikten.

## Skuespillere
* Pierre Blanchar som Adjutant Gilbert Demachy
* Gabriel Gabrio som Sulphart
* Charles Vanel som korporal Breval
* Raymond Aimos som Fouillard, en soldat
* Antonin Artaud som Vieublé, en soldat
* Paul Azaïs som Broucke, en soldat
* René Bergeron som Hamel, en soldat
* Raymond Cordy som Vairon, en soldat
* Marcel Delaître som sersjant Berthier
* Jean Galland som kaptein Cruchet

## Referanser


## Eksterne lenker
*
Myrasundet

**Myrasundet** er et sund mellom øyene Føynland i Færder kommune og Husøy i Tønsberg kommune. Det har navn etter grenda Myra på østkysten av Føynland.

Der hvor sundet er smalest, det ei bru mellom de to øyene. Den første brua ble bygd i 1889. Nordvest for brua har sundet navnet Bjørnebusundet. I sørvest munner Myrasundet ut i Oslofjorden.

På slutten av 1800-tallet var sundet 100 meter bredt på sitt smaleste, men det er nå på kun 5 meter ved brua.

## Referanser


## Eksterne lenker
*Faktaark hos Kartverket
Burås (Føynland)

**Burås** er en liten ås nordvest på øya Føynland i Færder kommune i Vestfold. Det høyeste punktet er på omtrent 41 meter over havet. Åsen er omgitt av boliger på alle kanter.

## Referanser
Mette Halskov Hansen

**Mette Halskov Hansen** (født 1962 i København), er fra 2021 viserektor for klima, miljø og tverrfaglighet ved Universitetet i Oslo. Hun har studert kinesisk, antropologi og litteraturhistorie i Danmark, England og Kina. Hennes forskning fokuserer på samfunnsforhold og politikk i Kina, særlig etniske relasjoner, utdanning, og - siden 2013 - klima- og miljøkrisen.

Halskov Hansen har Ph.D. i 1996 fra Aarhus Universitet og var postdoc ved Universitetet i Oslo til 2000. Hun ble først ansatt som førsteamanuensis, og siden 2003 som professor i Kina-studier ved Institutt for kulturstudier og orientalske språk. Fra 2003-2006 var hun instituttleder ved samme institutt, og fra 2007-2010 var hun prodekan for forskning ved det Humanistiske fakultet, Universitetet i Oslo.

Mette Halskov Hansen har vært gjesteforsker ved Zhejiang Universitet, Chinese University of Hong Kong, Academia Sinica (Taiwan), og Stanford Universitet. Hun har ledet flere større forskningsprosjekter, blant andre prosjekter støttet av Norges Forskningsråd som for eksempel de tverrfaglige "The Chinese Individual" om individualisering i Kina; "Airborne"  om de menneskelige og politiske dimensjonene av luftforurensing i Kina, og "Transsustain" om det globale potensialet i spirituelle miljøbevegelser i Asia. Hun har gitt ut en rekke bøker og artikler internasjonalt, men også en norsk populærvitenskapelig bok sammen med Stig Thøgersen fra Aarhus Universitet, og Koen Wellens fra Universitetet i Oslo.

## Utgivelser
**Se liste over publikasjoner på [https://www.uio.no/personer/ledelsen/mettehh/index.html hjemmesiden ved Universitetet i Oslo]* 
**Weak? Strong? Civil? Embedded? : new perspectives on state-society relations in the non-Western world*, Senter for utviklingsstudier, U.i.Oslo, 1996
**Lessons in being Chinese: Minority education and ethnic identity in South-West China*, University of Washington Press, 1999
**Frontier People: Han Settlers in Minority Areas of China*. Hurst & Co (London), University of British Columbia Press, 2005          
**Kina.  Individ og samfunn*, med Stig Thøgersen. Universitetsforlaget, 2008
**Kina.  Stat, samfunn og individ*, med Stig Thøgersen. Universitetsforlaget
**[http://www.niaspress.dk/books/ichina iChina: The Rise of the Individual in Modern Chinese Society] * (red. med Rune Svarverud). NIAS Press, Kbh., 2010
**Educating the Chinese Individual: Life in a Rural Boarding School*, University of Washington Press, 2015

## Referanser
Aadne Gloppestad

**Aadne Gloppestad** (født 1976) er en norsk pressemann. Han har vært redaktør i *[[Firda Tidend]]* siden september 2017.

Gloppestad er utdannet journalist og har arbeidet som journalist i Firda Tidend fra 2008 frem til han tok over som redaktør. Han er oldebarn av den tidligere redaktøren Ole J. Nyhagen

## Referanser


## Eksterne lenker
* Firda: ''Han er ny redaktør for lokalavisa''
Lidia Gueiler Tejada

**Lidia Gueiler Tejada** (født 28. august 1921 i Cochabamba i Bolivia, død 9. mai 2011 i La Paz) var en boliviansk politiker og diplomat. Hun var Bolivias interimspresident i perioden 16. november 1979 til 17. juli 1980.

## Liv og virke
### Bakgrunn
Lidia Gueiler var datter av den tyske innvandrer Moisés Gueiler Grunewelt og hans bolivianske hustru Raquel Tejada Albornoz. Hun studerte for å ble bokholder, men ble underveis også politisk engasjert. 

### Politiker
Venstrepolitikeren Gueiler ble i 1948 med i Víctor Paz Estenssoros bevegelse MNR *(Movimiento Nacionalista Revolucionario)*. Hun giftet seg med en paraguayansk militær, Mareirian Pérez Ramírez, og fikk en datter, Teresa. Etter en tids ekteskap separerte Gueiler seg fra sin ektemake. Hun forlot sitt parti, men etter en tid i et annet revolusjonært venstreparti, MRIN, vendte hun tilbake til MNR. 

Da dette politiske parti kom til makt som følge av den nasjonale revolusjon i 1953, ble Gueiler medlem av Den bolivianske kongressen, og forble dette fra 1956 til 1964. I 1964 dro hun i eksil etter at MNR ble styrtet fra makten av generalene Barrientos og Ovando. Hun tilbragte de neste femten årene utenlands, og sluttet seg til Juan Lechín som ledet Det revolusjonære parti for det nasjonalistiske venstre (PRIN).

**Interimpresident:** Ved presidentvalget i 1979 fikk ingen kandidat minst 50% av stemmene. Dermed ble det kongressens oppgave å utpeke en president, men kongressmedlemmene kunne ikke nå frem til enighet. Senatslederen Wálter Guevara ble utnevnt til midlertidig president i august 1979 i påvente av nyvalg året derpå, men Guevara ble styrtet av et militærkupp ledet av Alberto Natusch. Han manglet imidlertid folkelig støtte og måtte gå fra makten, men fikk igjennom kravet at Guevara ikke skulle få fortsette som fungerende president og oppgaven tilfalt istedet Lidia Gueiler Tejada som tiltrådte den 16. november 1979. 

Den 7. juni 1980 forsøkte en oberst ved navn Estrada, fra vaktstyrkene rundt presidenten, å ta livet av Gueiler i presidentens residens. Oberst Estrada var beruset og forsøkte å slå inn døren til hennes soveværelse for å ta livet av henne. Andre kom til og stanset mordforsøket.

Embetsperioden ble avsluttet ved at hennes slektning hærsjefen Luis García Meza Tejada ble diktator etter et blodig militærkupp den 17. juli 1980. Hans regime var brutalt, og involvert i narkotikahandel. Gueiler forlot landet etter kuppet og bodde i Frankrike til diktaturets fall i 1982. 

Utover den politiske karrieren gjorde Gueiler karriere som diplomat. Hun ble ambassadør til Colombia og deretter til Vest-Tyskland. 

Hun støttet Evo Morales i valget i 2005. 

Hun døde i mai 2011 i en alder av 89 år.

## Referanser
FPF

**FPF** kan vise til:

* Federação Portuguesa de Futebol, det portugisiske fotballforbundet
* Federación Peruana de Fútbol, det peruanske fotballforbundet
* Federación Puertorriqueña de Fútbol, Puerto Ricos fotballforbund
* Forsvarets pensjonistforbund
* Faded Paper Figures, amerikansk indiepop-elektronika band
* Freedom of the Press Foundation
* Fackliga propagandaförbundet, svensk fagforbund
Celso Torrelio Villa

**Celso Torrelio Villa** (født 3. juni 1933 i Padilla i departementet Chuquisaca i Bolivia; død 23. april 1999 i La Paz) var en general i den bolivianske hær som fra august 1981 til juli 1982 var *de facto* president i Bolivia.

## Referanser


## Litteratur
*Prado Salmón, Gral. Gary. "Poder y Fuerzas Armadas, 1949-1982."
Skogkarpatene

**Skogkarpatene** (slovakisk: *Poloniny*; polsk: *Beskidy Lesiste*; ukrainsk: Лісисті Карпати / *Lisysti Karpaty*) er en del av Øst-Karpatene, hovedsakelig lokalisert i Vest-Ukraina.

## Definisjon
For ordet «Skogkarpatene» finnes det flere definisjoner. Disse omfatter de følgende områdene:

#Øst-Beskidene og De ukrainske Karpatene (som vist på kartet).
#Kun De ukrainske Karpatene (Українські Карпати)
#Kun Øst-Beskidene (selv om det er et ekstra problem med unøyaktig avgrensning av Øst-Beskidene)
#I videre forstand ble hele Øst-Karpatene tidligere og noen ganger i dag referert til som Skogkarpatene.

## Geografi
I dagens geografi brukes overveiende den første av de ovennevnte definisjonene.

Skogkarpatene begynner ifølge denne definisjonen i det østlige Slovakia ved byen Bardejov. Skogkarpatene ligger for det meste i Ukraina, men et lite område finnes også i Romania, siden Skogkarpatene ender ved Prisloppasset (1&nbsp;416 moh.) ved den østlige grensen av regionen Maramureș (passet mellom fjellene Munții Maramureșului og Rodnafjellene).

Det høyeste punktet i Skogkarpatene er Hoverla (2061 moh.) i Ukraina. Det høyeste fjellområdet er Tsjornohora, som grenser til Gorgany i nord, Pokuzko-Bukovinski Karpaty i nordøst, Grynjavski Hory i sørøst, Munţii Maramuresului i sør og Svydivez i vest.

Noen av regionens største elver, som f.eks. Tisza og Prut, har sine kilder i Skogkarpatene.

Navnet Skogkarpatene viser delvis til at det fremdeles finnes urørte skoger i regionen, som i de lavtliggende områdene er dominert av gran og bøk, og i de høyereliggende områdene av edelgran og lerk.

## Referanser


## Eksterne lenker
*
Rubbeskallen

**Rubbeskallen tunnel** er et rasoverbygg på tidligere riksvei 55 i Sogndal kommune i Sogn og Fjordane. Det er 164 meter langt og ble erstattet av Stedjebergtunnelen i 2007. Det er i dag brukt som gang og sykkelvei.

## Se også

* Fatlatunnelen
* Veitunneler i Norge

## Kilder

* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:66,filter:(~),farge:'1_1))/@74814,6811811,16/vegobjekt:78751097:008ec2:66)

## Eksterne lenker

* Rubbeskallen tunnel på Google Street View
In Chaos Becrowned

***In Chaos Becrowned*** (utgitt 2018)  er debutalbumet til det norske okkulte hard rock-bandet Acârash. Albumet inneholder blant annet singlene «Cadaver Dei» og tittelsporet «In Chaos Becrowned», sistnevnte er også utgitt som musikkvideo. Albumet er utgitt av Dark Essence Records og innspilt i Caliban Studios av Ruben Willem, som også miksa og mastra plata. Alle låter er skrevet av Acârash, tekster av Anlov P. Mathiesen.

## Sporliste

# «Cadaver Dei» (5:07)
# «Shadows Roam» (5:00)
# «Gathering of Crows» (4:35)
# «In Chaos Becrowned» (4:35)
# «Ashes of the Mortal Mind» (5:32)
# «Legio Obscura» (4:24)
# «Sacrifice the Winter Wolf» (5:47)
# «Cenotaph in Flesh» (5:48)

## Artister

* Anlov P. Mathiesen – bass, vokal, keyboard/fx
* Lukas Paulsen – gitarer
* Sølve Sæther – trommer

## Referanser
Forholdet mellom Etiopia og Somalia

**Forholdet mellom Etiopia og Somalia** er de diplomatiske forbindelsene som er etablert mellom disse to landene, Etiopia og Somalia.

## Historie
### Antikken og tidlig moderne periode
Forholdet mellom folket i Somalia og Etiopia strekker seg tilbake til antikken, til en felles opprinnelse. Den etiopiske regionen er et mulig hjemland for Afrikas Horns ulike Afro-asiatiske samfunn.

Spenninger i forbindelse med Ogaden-regionen gjenoppsto umiddelbart etter at Somalia ble uavhengig i 1960. 16. juni 1963, startet den somaliske geriljaen et opprør i Hodayo da den etiopiske keiseren Haile Selassie avvste kravet om selvstyre for Ogaden. Den somaliske regjeringen nektet først å støtte geriljakreftene, som til slutt talte . Men i januar 1964, da Etiopia sendte forsterkninger til Ogaden, lanserte de somaliske styrkene luft- og bakkeangrep langs grensen og begynte å hjelpe geriljaen. Det etiopiske luftvåpenet svarte med gjengjeldelsesangrep over hele den sydvestlige grensen mot Feerfeer, nordøst for Beledweyne og Gaalkacyo. Den 6. mars 1964 ble somaliske og etiopiske myndigheter enige om våpenhvile. Senere samme måned undertegnet de to partene en avtale i Khartoum i Sudan, lovet å trekke tilbake sine grensetropper, å slutte med fiendtligsinnet propaganda og å starte fredssamtaler. Somalia avsluttet også sin støtte til geriljaene.

Den 6. januar 2024 undertegnet Somalias president Hassan Sheikh Mohamud en lov for å «kansellere» en maritim avtale mellom Etiopia og separatistregionen Somaliland.

## Referanser
Ole Morten Iversen

**Ole Morten Iversen** (født 1959) er en norsk lærer og langrennstrener som siden mai 2018 er trener for det norske kvinnelandslaget. Han har tidligere vært trener for juniorlandslaget, kretslaget til Nord-Trøndelag, Team Trøndelag, Idrettslaget Varden Meråker, samt det svenske kvinnelandslaget (sesongene 2016/17 og 2017/18).

Han er far til langrennsløperen Emil Iversen.

## Referanser
Rødskjell

**Rødskjell** brukes som navn på trauskjell med rød fot.

**Hokkigai** (ホッキ貝, 北寄貝), eller ***Spisula sachalinensis*** er det som vanligvis kalles rødskjell når det brukes som sushi. Skjellet finnes fra kysten rundt Korea, rundt nordlige Japan og til Kunasjir.

Atlantisk rødskjell (***Spisula solidissima***) høstes kommersielt i Nord-Atlanteren. I USA brukes rødskjell til *Clam strips* som er strimler av rødskjell dyppet i melk og mel og frityrstekt.

## Referanser


## Eksterne lenker
*
Liste over stortingsrepresentanter for Kragerø

**Liste over stortingsrepresentanter for Kragerø** omfatter alle som representerte byen Kragerø på Stortinget fra det første overordentlige Storting i 1814 til og med 1921. Listen omfatter alle faste representanter og alle som møtte som suppleanter for regjeringsmedlemmer eller andre stortingsrepresentanter.

Fra det første overordentlige Stortinget i 1814 utgjorde kjøpstedene egne bykretser, til forskjell fra landkretsene (fylkene), ved stortingsvalg. Kragerø hadde hatt kjøpstadsrettigheter siden 1666 og byen hadde én representant til Riksforsamlingen i 1814. Til stortingene 1814-1838 hadde Kragerø og Østerrisør felles utsending, men fra 1839 hadde kjøpstedene hver sin.

Ved stortingsvalget i 1921 ble kretsen slått sammen med Notodden, Skien, Porsgrunn, Brevik, Risør, Arendal og Grimstad til en felles krets for kjøpstedene i Telemark og Aust-Agder fylker.

Ved stortingsvalget i 1953 ble ordningen med bykretser avskaffet og Kragerø gikk inn i Telemark fylke.

## 1814–1882

## 1883–1921
Parlamentarismen ble innført i Norge, og representantene fikk partitilhørighet.

## Valgresultater

*Valget ble underkjent av Stortinget. Ved nyvalg 5. november 1906 fikk Lindvig (V) 492 stemmer (98,8%).

## Referanser


## Litteratur
* 
*
*
EUs felles sikkerhets- og forsvarspolitikk

Den europeiske union (EU) fører **felles sikkerhets- og forsvarspolitikk** (**CSDP**) på et antall politikkområder, under ledelse av Unionens høye representant for utenriks- og sikkerhetspolitikk (HR/VP). CSDP inngår i EUs felles utenriks- og sikkerhetspolitikk (FUSP) og betinger, i likhet med FUSP forøvrig, generelt enstemmighet mellom unionens medlemsstater.

## Formål
Formålet med den felles sikkerhets- og forsvarspolitikken er å gjøre EU i stand til å lede fredsbevarende operasjoner, forebygge konflikter og styrke den internasjonale sikkerhet. CSDP er en integrert del av EUs samlede kriseberedskap og inkluderer både sivile og militære funksjoner.

## Administrativ oppbygning
Unionens høye representant (HR/VP), er ansvarlig for å foreslå og gjennomføre CSDP-beslutninger. Slike vedtak blir vedtatt av Utenriksrådet (FAC), som generelt krever enstemmighet. CSDP-organisasjonen, som ledes av HR/VP, omfatter de relevante deler av Den europeiske utenrikstjeneste (EEAS) - inkludert Militærstaben (EUMS) med sitt operasjonelle hovedkvarter (MPCC) - en rekke forberedelsesorganer for FAC - som Militærkomitéen (EUMC) - samt fire byråer, inkludert forsvarsbyrået (EDA).

## Gjennomføring
Gjennomføringen av CSDP innebærer utplassering av militære eller sivile oppdrag for fredsbevarelse, konfliktforebygging og styrking av internasjonal sikkerhet i samsvar med prinsippene i FNs charter.  

CSDP innebærer også kollektivt forsvar blant medlemslandene, samt Det permanente strukturerte samarbeid (PESCO) der 25 av de 27 nasjonale væpnede styrkene gjennomfører strukturell integrasjon.

Det europeiske forsvarsfondet finansierer  forsvarsforskning og kapabilitetssamarbeid.

## Referanser


## Se også
*Den felles utenriks- og sikkerhetspolitikk
*European Air Transport Command
*NATO
*Operasjon IRINI

## Eksterne lenker

* CSDP structure, instruments, and agencies, EEAS website
Sparlösa

**Sparlösa** er en kirkeby i Sparlösa socken og Sparlösa distrikt i Vara kommune i landskapet Västergötland i Västra Götalands län. Statistiska centralbyrån har definert Sparlösa som et småsted siden 2015. Stedet hadde 55 innbyggere i 2015.

I kirkebyen ligger Sparlösa kirke. Kirken er blant annet kjent for Sparlösasteinen, som tidligere var innmuret i kirken.

## Referanser
Torstein Bye

**Torstein Bye** (født 17. januar 1952 i Malm i Nord-Trøndelag) er en norsk økonom som var fagdirektør for personstatistikk i Statistisk sentralbyrå. 

Han er utdannet cand.oecon. ved Universitetet i Oslo. 

Han har vært forsker og forskningssjef i Statistisk sentralbyrå og professor i energiøkonomi ved Norges miljø- og biovitenskapelige universitet i Ås. Han var seniorrådgiver i Finansdepartementet i perioden 1993-1994. Han var fagdirektør for økonomisk statistikk, energi og miljøstatistikk fra 2008 til 2016. Han var fagdirektør for personstatistikk i SSB fra 2016- 2019. Fra 2020 leder han de to store moderniseringsprosjektene MOD/SIRIUS og Microdata.no i SSB. Han ledet også et nordisk doktorgradsprogram finansiert av Nordisk Ministerråd på 1990-tallet og begynnelsen 2000-tallet.

## Referanser
Peter Friedrich Wilhelm

**Peter Friedrich Wilhelm** (født 3. januar 1754, død  2. juli 1823) var formelt den andre hertug av Oldenburg av huset Slesvig-Holsten-Gottorp. 

## Liv og virke
Han var den eneste sønn av hertug og fyrstbiskop av Lübeck, senere første hertug av Oldenburg, Frederik August og hustru Ulrike Friederike Wilhelmine av Hessen-Kassel. I årene 1769–70 studerte han i Kiel hvoretter han sammen med overhoffmester von Kappelmann, kammerherre Frederik Christian von Qualen samt filosofen Johann Gottfried von Herder la ut på en lengre reise til blant annet Darmstadt og senere Goethe i Strasbourg. Han reiste siden videre uten ledsagerne til Paris, Bruxelles og London og vendte omsider nedtrykt og forvirret hjem. 

### Ekteskapsplaner
I 1773 ble Peter Friedrich Wilhelm valgt til koadjutor i Lübeck og i desember samme år deltok han i farens innsettelse som første hertug av Oldenburg og Delmenhorst. Foreldrene hadde, meget mot sønnens vilje, i samarbeid med det russisk hoff, arrangert en ekteskapelig forbindelse med prinsesse Charlotte von Hessen-Darmstadt (1755–1785). Han forsøkte å unnslippe planene ved å rømme, men ble oppdaget og sendt avsted ut på en ny reise mot Darmstadt for å møte sin vordende hustru. Forkledd stakk han av fra slottet i byen natten før bryllupsfestlightene skulle inntreffe, men ble gjenfunnet et par dager senere. Reiseledsagerne besluttet ikke å ta ham med tilbake til Darmstadt, men informerte i stedet hoffet i Oldenburg om at de ville legge veien om Sveits. Faren ble rasende, og forviste sønnen til Eutin, hvor han tok opphold på godset Stendorf. 

### Ikke egnet som regent
Det ble nedsatt en kommisjon som skulle undersøke prinsens tilstand, denne konkluderte med at Peter Friedrich Wilhelm var på vei vekk fra den lutheranske tro og på vei mot den katolske. Blant annet derfor var han ikke lenger egnet som koadjutor i Lübeck eller som tronfølger i Oldenburg. I stedet ble fetteren Peter I Friedrich Ludwig von Oldenburg (1755–1829), sønn av farens bror Georg Ludwig, i 1776 innsatt som koadjutor. Han skulle også overta administrasjonen av Oldenburg, samt innsettes i arverekken etter Peter Friedrich Wilhelm. 

Kong Christian VII ga den egentlige tronfølgeren et standsmessig oppholdssted på slottet i Pløn, hvortil prinsen kom i mars 1777. Her beskjeftiget han seg med å lese bøker på fransk og engelsk, samt med tegning og musikk. Med tiden forlikte han seg også med foreldrene. Da faren døde 6. juli 1785, ble fetteren innsatt som administrator men overtok ikke selve hertugtittelen. Den tok han først etter den 2. juli 1823, hvor den egentlige hertug, Peter Friedrich Wilhelm, døde etter kort tids sykdom. 22. august samme år ble han ført til Lübeck for å gravlegges i byens domkirkes biskopelige kapell, hvor foreldrene også lå.

## Referanser
Noora Amalie Sætre

**Noora Amalie Sætre** er en fiktiv skikkelse i nettserien *[[Skam (TV-serie)|Skam]]* og hovedfiguren i andre sesong. Karakteren ble spilt av Josefine Frida Pettersen, som fikk god kritikk for rolleskildringen i serien. Pettersen ble nominert til publikumsprisen under Gullruten 2016 for arbeidet. 

## I serien
I første sesong møter man Noora gjennom Eva Kviig Mohn. Noora er selvsikker, i motsetning til Eva, og hun er også selverklært feminist. Hun fremstår som veldig moden og reflektert, men bruker stadig hersketeknikker. Noora vet alltid hva hun skal si, helt til den dagen William setter henne ut med replikken «Fy faen, så vakker du er!». Dette skjer i slutten av sesong 1. Noora ønsker alltid det beste for sine venninner og prøver å overbevise Vilde om at William ikke er bra for henne. Hun oppdager også at Vilde har en spiseforstyrrelse og forteller Vilde at hun er kjempefin slik som hun er. Vilde påpeker flere ganger at Noora er modelltynn, og dette ser ut til å bry Noora.

I andre sesong er Noora hovedfigur, og hun er mer usikker. Noora klikker når hun ikke får spise fiskekakene sine klokka fem, noe som tyder på at hun muligens har et litt vel anstrengt forhold til mat. Hun prøver så godt hun kan å skjule sin økende interesse for William, både for ham og venninnene. Hun beskylder William for å tvinge henne med på forskjellige ting, men hvorvidt hun faktisk føler seg tvunget er ikke helt klart. Til slutt kan hun ikke skjule forelskelsen sin mer og kaster seg i armene på William. Da William knuser en flaske i hodet på en Yakuza-fyr, blir Noora oppskaket og forteller William at hun trenger en pause. Handlingen hans strider nemlig imot Nooras moral. Videre skjer det en del drama mellom Noora og William, og man får se en usikker og sårbar Noora. Sesongen ender med at Noora og William har sex, selv om Noora tidligere påsto at hun «Ikke skal ha no sex før jeg er gift.» 

I tredje sesong har Noora flyttet til London med William. Gjennom Eskild får man vite at hun kjeder seg fordi William jobber mye. Senere i sesongen kommer hun hjem sønderknust. Hun forlot William i London fordi han bare så faren sin, og ikke henne. 

I fjerde sesong får man et bedre innblikk i Nooras følelsesliv gjennom Sana Bakkoush. Noora er knust fordi William ikke har tatt kontakt etter at hun dro. Hun forteller Sana at William ble veldig skuffet da hun ikke klarte å møte Nikolai (broren til William som skjenket og tok nakenbilde av henne) i retten. Da Noora får vite at William kanskje har fått en ny dame i London, hooker hun med Yousef, gutten Sana er forelsket i. Sana sender da en melding fra Nooras mail til William, «Hvis du fortsatt elsker meg, så kom til Oslo.» William kommer tilbake, og de får skværet opp. Noora framstår først som veldig perfekt og selvsikker, men det kommer for en dag at hun ikke er så perfekt.

## Referanser


## Eksterne lenker
* Noora Amalie Sætre på SKAM Wikia
Eva Kviig Mohn

**Eva Kviig Mohn** er en fiktiv skikkelse i nettserien *[[Skam (TV-serie)|Skam]]* og hovedfiguren i første sesong. Karakteren ble spilt av Lisa Teige, som fikk god kritikk for rolleskildringen i serien.

## I serien
I første sesong er Eva ei usikker jente. Hennes eneste venner er Jonas, kjæresten, og hans bestevenn Isak Valtersen. Hun klarer ikke å stole på Jonas og er redd for å bli forlatt av han til fordel for ei anna jente. I sinne og frustrasjon hooker hun med tredjeklassegutten Christoffer. Hun angrer og søker til Isak for råd, men Isak går bak ryggen hennes og sprer ryktet til hele skolen. Etter hvert bestemmer Eva seg for at hun må finne ut hvem hun er og hva hun mener på egen hånd. Hun gjør det slutt med Jonas, men de forblir venner. Eva tar også et oppgjør med eks-bestevenninna Ingrid.

Videre, i andre sesong, hooker hun rundt med noen gutter uten å helt slå seg til ro. Hun blir litt lei seg da hun finner ut at Jonas har fått seg en ny kjæreste, og Eva opplever igjen å bli usikker på Jonas. I tredje sesong er Eva mer i bakgrunnen, og man får egentlig ikke noe innblikk i livet hennes. I siste episode av sesong 3, på Kosegruppas juleavslutning, sier Isak unnskyld til Eva for at han gikk bak ryggen hennes.

I den fjerde sesongen er Eva kritisk til sammenslåingen av hennes gjeng og PepsiMaks-gjengen (russebussgjengen til eks-bestevenninnene hennes). Hun vet at disse jentene er falske og manipulerende. I slutten av fjerde sesong ligger Eva med Jonas igjen. Etter dette kommer Christoffer hjem fra militæret, og Eva får litt dårlig samvittighet fordi hun lå med Jonas og nå ligger med Christoffer. Eva avslår Christoffer da han hinter til at han vil bli kjærester med henne. I siste episode på Eid-festen til Sana faller Christoffer for førsteklassingen Emma. Eva og Jonas ender opp med å hooke. I løpet av fire sesonger utvikler Eva seg fra å være usikker til å bli mer sikker på seg selv. Hun blir også mer moden og ansvarlig.

## Eksterne lenker
* Eva Kviig Mohn på SKAM Wikia
2. etappe av Giro d’Italia 2018

**2. etappe av [[Giro d'Italia 2018]]** gikk fra Haifa i Israel til Tel Aviv 5. mai 2018. 

Elia Viviani vant etappen, og Rohan Dennis tok nok bonussekunder underveis til å overta sammenlagtledelsen.

## Etapperesultater

## Sammenlagt

## Referanser


## Eksterne lenker
*
3. etappe av Giro d’Italia 2018

**3. etappe av [[Giro d'Italia 2018]]** gikk fra Beer Sheva i Israel til Eilat 6. mai 2018. 

Elia Viviani tok sin andre etappeseier.

## Etapperesultater

## Sammenlagt

## Referanser


## Eksterne lenker
*
Ingeborg Brams

**Ingeborg Brams** (født 9. desember 1921, død 14. oktober 1989) var en dansk teater- og filmskuespillerinne. 

Hun ble utdannet ved Det Kongelige Teaters elevskole og var heretter tilknyttet teatret i 18 år, kun avbrutt i 1951–1952 av et gjestespill på Frederiksberg Teater. Ved Det Kongelige Teater ble hun en av sin generasjons førende skuespillerinner, hvoretter hun frem til 1966 opptrådte ved skiftende teatre. Brams trakk seg heretter tilbake fra scenen på grunn av sceneskrekk.

## Familie
Hun var gift tre ganger; først med landsretssakfører Erik Vilhelm Petri, deretter med journalist Sten Uldall-Rasmussen og til sist med dikterpresten Preben Thomsen. I ekteskapet med Petri ble hun stemor til pianisten Hanne Petri og dermed senere stebestemor til blokkfløytespilleren Michala Petri. Brams' datter Maria Petri medvirket i morens siste film *Englen i sort*, og er mor til teaterdirektør Martin Tulinius.

## Utvalgt filmografi
Ingeborg Brams har innspillet flere film og TV-spill, bl.a.:

* *En søndag på Amager* – 1941
* *Tordenskjold går i land* – 1942
* *Når man kun er ung* – 1943
* *Drama på slottet* – 1943
* *Erik Ejegods pilgrimsfærd* – 1943
* *Mine kære koner* – 1943
* *Biskoppen* – 1944
* *Kartofler (dokumentarfilm)* - 1944
* *Koen (dokumentarfilm)* - 1944
* *Bente går til sygeplejen (kortfilm)* - 1945
* *Oktoberroser* - 1946
* *Lykke på rejsen* - 1947
* *Det tabte paradis (kortfilm)* - 1948
* *Café Paradis* – 1950
* *Døden* (TV-Teatret, sendt direkte) - 1951
* *Livet begynder i morgen* (dokumentarfilm) - 1952
* *Kong Midas' datter* (TV-Teatret) - 1953
* *Kivfuglen* (TV-Teatret) - 1955
* *Situation* (TV-Teatret) - 1956
* *Frøken Julie* (TV-Teatret) - 1956
* *Rejsen til de grønne skygger* (TV-Teatret) - 1957
* *Englen i sort* – 1957
* *Kærlighed* (TV-Teatret) - 1960
* *Den stærkeste* (TV-Teatret) - 1969
* *Niels Steensens liv og død* (kortfilm) - 1971
* *Privatlivets fred* (TV-Teatret) - 1973
* *Nu skal du bare høre* (TV-teater) - 1976
* *Sanct Hansaften-spil* (TV-teater) - 1979

## Referanser


## Eksterne lenker
*
Perleplystreand

**Perleplystreand** (*Dendrocygna guttata*) er en monotypisk art i gruppen av plystreender (Dendrocygninae) som inngår i slekten *[[Dendrocygna]]* (treender). Arten er utbredt i den australasiatiske sona, fra de sørlige Filippinene (Mindanao og Sulawesi) og østover gjennom Molukkene og de østre små Sundaøyene, til Ny-Guinea, Bismarckarkipelet og, nylig, Cape York-halvøya i det nordøstre Australia.

## Biologi

Perleplystreand måler cirka , og hunnen blir større enn hannen. Hannen veier typisk , hunnen typisk . Kjønnene er ellers tilnærmet like, men ungfuglene er gjerne noe dusere utfarget og har hvite flankefjær med sort kanttrim.

Fjærdrakten er hovedsakelig rødbrun og mørkere brun. Ansiktet og øverste del av halsen er grått, og arten har mørk maske og ei mørkere smal stripe som renner gjennom øyene. issen er mørk og det mørke fortsetter som ei bred rand nedover nakken til ryggen. Videre nedover halsen og brystet og ryggen er den rødbrun med små lysere flekker. I buken går flekkene over til gradvis større og runde hvite markeringer. Vingefjærene på oversiden av vingen mørk brune med lys kanttrim. Nebbet er sort og læraktig.

Vokaliseringen består er et enkelt nasalt «gakk», et plystrende «viii» eller et hest «vi-a-viii-viii», «vu-viouv-vi» eller «vu-viouvi». Den kan også uttrykke et nasalt «zziou» og et pipende «ti-ti-ti».

Arten trives i våtmarksområder med myr, sump, mangrove, innsjøer, bekker og elver omgitt av gressland og spredte trær. Den er nattaktiv og opptrer kun i lavlandet, der den ernærer seg av gressfrø og snegler. Arten er sosial og opptrer ofte i blandet flokk med hetteplystreand (*D. arcuata*). Den er sannsynligvis standfugl, men det er uklart om populasjonene på enkelte øyer kan migrere.

Hekketiden følger regntiden og varierer noe med utbredelsen. Redet bygges i hule trær, som regel nær vann. Hunnen legger normalt  egg. Inkubasjonstiden varer i cirka  dager. I fangenskap får avkommet full fjærdrakt etter cirka sju uker.

## Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen *et al.* (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

* Anseriformes, andefugler
** Anatidae, andefamilien
*** Dendrocygninae, plystreender
**** *[[Dendrocygna]]* (treender)
***** *[[maskeplystreand|D. viduata]]*, maskeplystreand
***** *[[rødnebbplystreand|D. autumnalis]]*, rødnebbplystreand
***** *D. guttata*, perleplystreand (monotypisk)
***** *[[palmeplystreand|D. arborea]]*, palmeplystreand
***** *[[brunplystreand|D. bicolor]]*, brunplystreand
***** *[[prydplystreand|D. eytoni]]*, prydplystreand
***** *[[hetteplystreand|D. arcuata]]*, hetteplystreand
***** *[[småplystreand|D. javanica]]*, småplystreand
**** *[[hvitryggand|Thalassornis]]* (monotypisk)
***** *[[hvitryggand|T. leuconotus]]*, hvitryggand
*** Oxyurinae, skarvender
*** Anserinae, svaner og gjess
*** Anatinae, ender

## Referanser




## Eksterne lenker
*
Isak Valtersen

**Isak Valtersen Valtersen** er en fiktiv skikkelse i nettserien *[[Skam (TV-serie)|Skam]]* og hovedfiguren i tredje sesong. Karakteren ble spilt av Tarjei Sandvik Moe, som fikk god kritikk for rolleskildringen i serien. Sammen med Henrik Holm, som spilte kjæresten Even, vant Tarjei Sandvik Moe publikumsprisen «Folkets favoritt» under Gullruten 2017 for rollen. Han var også nominert til prisen for beste mannlige skuespiller.  

## I serien
Isak er en forsiktig, men kvikk gutt i første sesong. Han er bestekompisen til Jonas, venninna Eva Kviig Mohn søker allikevel til han når hun trenger støtte. Eva forteller Isak om at hun har vært utro, (klina med Penetrator-Chris) Isak forteller henne at det ikke har noe å si, men en kveld han er full forteller han det til Penetrator-Chris sin kjæreste. Han visste ikke hvordan hun ville reagere, det viser seg at hun får en dårlig reaksjon. Eva konfronterer Isak på et vorspiel litt senere. Isak prøver å unnskylde dette med at han var forelsket i Eva, noe som viser seg å ikke stemme. I første del av andre sesong er Isak sammen med ei av PepsiMaks-jentene, Sara. Senere begynner Noora og Eva å mistenke at Isak kanskje er homofil og at han har et forhold til Penetrator-Chris, men det viser seg at de bare avtalte et slagsmål mot Yakuza.

Isak er hovedpersonen i den tredje sesongen, og gjennom hans øyne får man virkelig se den usikkerheten og skammen han sliter med. Isak snakker litt nedlatende om andre homofile, og vil ikke erkjenne at han selv er homofil, og enda mindre bli som en av de i Gay Pride. Han forelsker seg likevel i en gutt som heter Even, og sakte, men sikkert åpner han seg opp. Etter noen komplikasjoner i forholdet deres finner de ut at de må ta livet et minutt av gangen, «Even og Isak, minutt for minutt.» I løpet av sesongen blir Isak og Sana Bakkoush gode venner, siden de sitter sammen i biologitimene. Gjennom forholdet til Even og vennskapet med Sana vokser Isak mye som person.

I den fjerde sesongen får man se Sanas perspektiv på Isak og deres vennskap. De har flere interessante samtaler hvor Isak utfordrer Sana til å tenke annerledes. På en fest møter Isak den tidligere vennegjengen til Even, som også er vennegjengen til Sanas bror. Dette fører til trøbbel fordi Even tidligere var forelsket i en av disse guttene. Isak blir sjalu og flyr på denne gutten, Mikael. Det blir en liten slåsskamp hvor Isak ender opp med en blodig blåveis. Sana tror at broren hennes banket Isak fordi han er homofil, men det viser seg at han bare gjorde det for å forsvare Mikael. Senere utnytter Sana Isak for å sette Sara i et dårlig lys, men Isak tilgir Sana. I slutten av serien har Isak blitt en moden og reflektert person.

## Referanser


## Eksterne lenker
* Isak Valtersen på SKAM Wikia
1. etappe av Giro d’Italia 2018

**1. etappe av [[Giro d'Italia 2018]]** var en 9,7 km lang individuell tempoetappe i Jerusalem 4. mai 2018. 

Tom Dumoulin vant etappen.

## Etapperesultater

## Sammenlagt

## Referanser


## Eksterne lenker
*
Sana Bakkoush

**Sana Bakkoush** er en fiktiv skikkelse i nettserien *[[Skam (TV-serie)|Skam]]* og hovedfiguren i fjerde sesong. Karakteren ble spilt av Iman Meskini, som fikk god kritikk for rolleskildringen i serien. Pettersen ble nominert til publikumsprisen under Gullruten 2018 for arbeidet. 

## I serien
I første sesong framstår Sana som en bestemt og litt skarp person. Hun blir omtalt som «gæren», og det blir stadig satt spørsmåltegn rundt hennes tilnærming til norsk kultur på grunn av hennes muslimske bakgrunn. Sana klarer allikevel å vise at hun bryr seg om venninnene sine. I andre sesong får man etter hvert se Sana fra en annen vinkel. Man får vite at hun er i trøbbel med noen andre muslimske jenter. I etterkant viser det seg at hatet hun fikk av dem gjennom en instagramkonto egentlig var fra noen Penetrator-gutter. I en samtale mellom Sana og Noora Amalie Sætre, viser Sana sin vennligere side. Sana gir Noora noen kloke råd om William og Vilde, og hun setter spørsmålstegn ved Nooras synspunkter. Gjennom Nooras øyne blir Sana en person som forstår og stiller spørsmål ved vanskelige ting. Sana og Noora blir gode venninner. Videre i tredje sesong får man se vennskapet mellom Sana og Isak Valtersen. Isak havner i trøbbel, og Sana hjelper han. Noen ganger virker Sana belærende ovenfor Isak, særlig hvis hun opplever at han fordømmer islam. Sana uttrykker ubevisst at hun føler seg angrepet av kommentarene hun får.

I fjerde sesong er Sana hovedperson. Sana er sint på de rundt seg, på seg selv og på lovene i Koranen. Hun opplever å bli sett ned på fordi hun ikke er norsk nok, og hun føler seg samtidig ikke muslimsk nok. Sana står imellom to veldig ulike kulturer, hvor de rundt henne bare evner å se ulikhetene. Hun opplever at foreldrene hennes forventer at hun skal være flink på skolen og omgås med de riktige personene. Venninnene hennes forventer at hun skal ta ansvar for problemene de møter på med russebussen. Sana velger å gå av som bussjef da hun får vite at PepsiMaks-gjengen planlegger å kaste henne ut. Alt dette bygger seg opp til masse sinne og frustrasjon hos Sana, og til slutt klarer hun ikke mer. Hun bruker Isak for å få tak i gamle samtaler mellom han og PepsiMaks-Sara (som er lederen for PepsiMaks-gjengen). I disse samtalene baksnakker Sara venninnene sine. Sana legger ut dette på en anonym instagramkonto. Vilde får skylden, og Sana skjønner hvor ille dette er. Sana sier unnskyld til alle jentene, og de tilgir henne.

Sana forelsker seg samtidig i Yousef, brorens kompis. Han er dessverre ikke muslim, og da kan ikke Sana gifte seg med han. Sana tør ikke fortelle til noen at hun liker Yousef. Da Noora får høre ryktet om at William har fått en ny dame i London, hooker hun med Yousef. Sana blir såret og tror at Noora vil stjele Yousef fra henne. I sinne sender Sana en melding fra Nooras e-post til William og får han tilbake til Oslo. I ettertid viser det seg at hooket bare var en ren impuls fra Nooras og Yousefs side, og Yousef er ikke forelsket i Noora, men i Sana. Sana skjønner etter hvert at hun selv må ta ansvar for at folk ikke skal misforstå henne.

## Referanser


## Eksterne lenker
* Sana Bakkoush på SKAM Wikia
Akademisk Sjakklubb

**Akademisk Sjakklubb Oslo (ASKO)** er studentsjakklubben ved Universitetet i Oslo. Klubben ble grunnlagt i 1919 av Helge Ingstad og hadde per 1. januar 2018 36 medlemmer.   

## Meritter
Norgesmester for lag (1979).

Vinner av øverste divisjon i seriesystemet (1998, 2002).

## Askoladden
Medlemsbladet Askoladden ble publisert gjennom det meste av 80- og tidlig 90-tall, men siden 1996 har det kun kommet ut ett nummer i 2003.

## Turneringsarrangør

### ASKOs pinseturnering
ASKOs pinseturnering var en årlig turnering som med noen få unntak ble arrangert hver pinse fra 1973 til 2012.

### Oslo Chess International
Oslo Chess International ble arrangert 2011-2014.

### Lukket IM-turnering

## Serieresultater elitelaget

## Eksterne lenker
Akademisk Sjakklubb Oslo
Josh Risdon

**Joshua Risdon** (født 27. juli 1992) er en australsk fotballspiller som spiller for den australske klubben Western Sydney Wanderers FC.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Stor-Børsjøen

**Stor-Børsjøen** er en innsjø i Tynset kommune i Innlandet. Sjøen ligger helt øst i Knutshø landskapsvernområde, vest for .

Utløpet er mot nordøst gjennom Burudalen til Orkla litt ovenfor Orkelbogen. 

## Referanser
Ragsvatnet

**Ragsvatnet** (også kalt Morkavatnet) er en innsjø i Gjesdal i Rogaland. I vestenden av innsjøen ligger gårdsbruket Rage og steinbrua Rage bru. På sørsiden ligger gårdsbruket Mork. Her går også Hunnedalsvegen, fylkesvei 450. Innsjøen er regulert til Oltesvik kraftverk.

## Referanser
Kneikevatn

**Kneikevatnet** er et vann som ligger i Bremanger kommune, 477 moh. Vannet drenerte naturlig til Svelgsvatnet, og ble regulert i 1917. I nærheten ligger ligger Knekkevasshytta. Hytta er drevet av Keipen Turlag, og har standard DnT-lås.

## Referanser
Aleksandar Susnjar

**Aleksandar Susnjar** (født 19. august 1995) er en australsk-serbisk fotballspiller som spiller for den sørkoreanske klubben Busan IPark.

## Landslaget
23. mars 2018 fikk han sin første landskamp for  mot Norge.

Han ble tatt ut i s bruttotropp til VM i fotball 2018 i Russland, men ble utelatt da troppen ble kuttet fra 32 til 26 spillere.

## Referanser


## Eksterne lenker
*
Fran Karačić

**Fran Karačić** (født 12. mai 1996) er en kroatisk-australsk fotballspiller som fra den 30. juni 2023 er klubbløs.

## Landslaget
Han ble tatt ut i s bruttotropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Nedre Revsjøen

**Nedre Revsjøen** er en innsjø i Gausdal kommune i Innlandet. Sjøen ligger 980,5 moh. og har et areal på 1,28&nbsp;km². Innsjøen har tilsig gjennom Stubben fra Øvre Revsjøen. Utløpet er mot sørøst gjennim Revåa til Dokkvatnet.

Revsjøene ligger like utenfor Langsua nasjonalpark og er tilgjengelig via privat bilvei fra Svatsum. Innsjøen har bestand av ørret, men etter at ørekyt spredde seg til vannene i området på 1970-tallet, er ørretbestanden gått kraftig tilbake.

## Referanser
Lars Christian Kjemhus

**Lars Christian Kjemhus** (født 3. mars 1994) er en norsk tidligere fotballspiller.

Han er født og oppvokst i Bergen, og spilte juniorfotball for Brann. Etter to sesonger i bydelsklubben Fana fikk han kontrakt med Sogndal, som da spilte i 1. divisjon.

Kjemhus la opp som aktiv fotballspiller i 2019.

## Referanser


## Eksterne lenker
*